ผู้ประกอบการอุตสาหกรรมบันเทิงและสมาคมศิลปินพื้นบ้าน ให้ความร่วมมือหลังการผ่อนคลายมาตรการจัดแสดงมหรสพ
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า จากการที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา2019 (โควิด-19) หรือ ศบค.ได้ให้ความเห็นชอบแนวทางปฏิบัติตามมาตรการผ่อนคลายการแสดงมหรสพแล้วนั้น ล่าสุด กรมส่งเสริมวัฒนธรรมและสำนักงานวัฒนธรรมจังหวัดทั่วประเทศได้ประสานงานกับจังหวัดต่างๆ ได้นำแนวทางการจัดกิจกรรมการแสดงมหรสพต่างๆ ภายใต้มาตรการป้องกันโรคโควิด-19 โดยเฉพาะการจัดงานเทศกาลและประเพณีท้องถิ่น ขณะที่ผู้ประกอบการภาคอุตสาหกรรมบันเทิงและสมาคมศิลปินพื้นบ้าน 9 สมาคม ต่างยินดีให้ความร่วมมือปฎิบัติตามมาตรการอย่างเคร่งครัด หลังจากได้มีโอกาสกลับมาจัดการแสดงได้อีกครั้ง โดยเฉพาะกลุ่มศิลปินพื้นบ้านที่กลับมารับงานในช่วงหลังเทศกาลออกพรรษาที่มีการจัดประเพณีทอดกฐินยังพื้นที่ต่างๆ ประเพณีลอยกระทงและงานบุญต่างๆ จะสามารถสร้างรายได้ต่อเนื่องไปจนถึงเทศกาลปีใหม่ ทั้งนี้ได้เน้นย้ำให้ผู้จัดงานปฎิบัติตามมาตรการ เช่นมีจัดจุดคัดกรอง ตรวจวัดอุณหภูมิ งดจำหน่ายอาหารเครื่องดื่ม นักแสดงและพนักงานทุกคนได้รับการฉีดวัคซีนครบตามเกณฑ์ ควบคุมผู้ชม หรือร่วมกิจกรรมไม่เกินร้อยละ 50 ของพื้นที่จัดงาน ซื้อบัตรออนไลน์